**«Кәсіподақ маған не берді?»**

Иә, шынымен кәсіподақ маған не берді? Зерделеп қарасақ кәсіподақтың бергені де, берері де көп. Күнделікті өмірде мемлекеттік қызметшінің әрбір күні қалыптасқан жағдай сияқты болып көрінеді. Бірақ бұл — жылдар бойы негізі қаланып, сүрлеу-соқпақ жолдардан өткен қалыптас қанжүйе. Кәсіподақ арқылы құқықтарымыз қорғалып, ынтымақтастықта еңбекетіп келеміз. Ал егер еңбек қатынастарын реттейтін бұндай ұйым болмағанда қалай болар еді? Еңбек нормалары бұзылып, ұжымда «татулық атмосферасы» орнамас еді. Сонымен қатар, қызметкерлерді ынталандырып, мемлекеттік қызметтің имиджін насихаттауда да кәсіподақтың үлесі ерекше.Бұл бұлтартпас айғақ.

Бізге бір тәулікте 24 сағат беріледі. Оның 8-сағатын тынығуға, 8 сағатын жұмысқа, ал қалған 8 сағатын отбасымызға арнаймыз. Алайда жұмысқа барып-келемін дегенше әлгі аталған уақыттардан қосымша уақыт жұмсалады. Сондықтан отбасылық климаты сақтау үшін өзіміздің ғана емес, үй іші мүшелерінің де жұмысымызды жақсы көргені маңызды. Сондықтан әр уақытта кәсіподақ ұйымдастырған іс-шаралардан өзімді де, отбасымды да тыс қалдырмауға тырысамын. Соңғы үш жылда салалық кәсіподақ бірлестігі ұйымдастырған үш шараға қатысыппын. Алғашқысы 2018 жылы Ақтөбе облысының мемлекеттік қызмет істері агенттігі мен бірлесіп ұйымдастырған **"Ақтөбе облысының үздік мемлекеттік қызметшісі"** байқауы. Ынталандыру сыйлығына ие болдым. Бірақ налымадым. Қатыса бердім. Солай үшінші жыл дегенде «ҚР үздік мемлекеттік қызметшісі» атандым. Екіншісі 2019 жылы ҚР тәуелсіздік күніне арналған эссе байқауына қатысып, ол жерде де жүлделі болдым, ал үшіншісі осы 2020 жылы **«Ұлы Отан Соғысындағы Жеңіске 75 жыл»** атты сурет көрмесіне ұлым **Шахнұр Сағынтай** қатысып, жүлделі болды. Бұның барлығы көзге көрінбейтін, бірақ ынталандыру үшін өте маңызды шаралар.

Ең бастысы кәсіподақ — құқығың мен мүддеңді қорғаушы, ұжымды игі істерге бастаушы, әрқашан қасыңнан табылатын қолдаушың. Бұлай тұжырым жасауға толық негіз бар!

**Арман Қабылов — Қобда аудандық ішкі саясат**

**Бөлімінің басшысы**